Ja - så ser I mig allerede igen, tænker I nok. Men som opfordring fra en har jeg nu valgt at ansøge om administratorstatus igen. Jeg har besluttet mig at jeg som administrator vil starte "meget" forsigtigt ud. Med dét mener jeg, at jeg i starten kun vil skride ind og slette åbenlyse nonsens-artikler og blokere uvorne vandaler. Som administrator ved jeg, at der følger et stort ansvar, hvilken jeg også udmærket er klar over at jeg skal påtage mig. Jeg har fra min sidste anmodning forsøgt at tage alle de gode råd fra jeres afslag til mig så godt som muligt, og jeg håber at det er med til at give plus. Men som jeg også sagde sidste gang, er det jeres vurdering, så det er vel egentlig ligemeget hvor meget jeg tigger og beder. 
Men, alligevel håber jeg positivt på jeres støtte, da det er en frustration for os patruljanter ikke at kunne slette nonsenssider og blokere hærværksmænd. Så hvis jeg får kasketten, starter jeg ud stille og roligt. Med venlig hilsen -- 19. feb 2012, 10:06 (CET)
 Kommentar - jeg mener det er meningsløst at sætte en dato eller tidsfrist på, da dette ikke handler om at du ikke har været længe nok på projektet. Der er blot ingen garanti for at tilstrækkeligt mange brugere har ændret opfattelse efter X måneder eller år. I stedet handler det, for mig at se, om at du fortsætter det gode arbejde du gør og arbejder videre med de ting der er blevet anført, og når tiden så er rigtig til det falder din ansøgning naturligt og kan vinde tilstrækkeligt med støtter. -- () 1. mar 2012, 20:12 (CET)
Ser man det - udemærket. Men inden anmodningen lukkes, vil jeg lige vente på om der kommer flere kommentarer eller meninger. Hvis ikke, beder jeg anmodningen lukket, da der ikke er konsensus om at tildele mig administrator kasketten for nuværende. -- 1. mar 2012, 22:12 (CET)
Som Altaïr selv skrev herover, er der ikke konsensus om tildeling af administratorstatus, hvorfor anmodningen lukkes. - () 24. apr 2012, 19:24 (CEST)
Et forslag til overvejelse: kunne der ikke indføres en praksis om, at en ny anmodning om administratorstatus tidligst må gives tidligst 6 måneder efter, at en tidligere anmodning er lukket/afslået. Derved vil dels kunne undgås for mange og hyppige anmodninger, dels sikres et kvalitativt nyt bedømmelsesgrundlag (jeg kunne formode, at en og anden blot følger sin beslutning fra sidst, hvis den kun er et par måneder gammel). Forslaget sigter ikke særligt på den konkrete anmodning men er ment for at undgå en sikkert velmenende og måske velegnet kandidats frustration over gentagne gange at blive afvist. venlig hilsen -- () 24. apr 2012, 21:32 (CEST)
Den diskussion skal nok tages andet sted, f.eks. , hvor et lignende forslag var oppe at vende på et tidspunkt. Et lignende var også oppe at vende et andet sted på et tidspunkt, men jeg kan ikke lige huske hvor. 
Personligt bakker jeg op om en fast minimumsgrænse både for tidsrummet før første ansøgning og for tidsrummet før evt. senere ansøgninger. Vi er nød til at sikre, at folk faktisk får vist, at de har taget ved lære, og at der vitterligt er sket en udvikling. Her er to måneder for lidt, en bruger der ansøger efter så kort tid vidner bare om utålmodighed og manglende forståelse. Og nej, dette er heller ikke møntet specielt på denne ansøgning (erfarne brugere kan sikkert gætte hvem jeg også har i tankerne). -- () 24. apr 2012, 21:54 (CEST)
